དེ་ཡང་བོད་ནས་འདི་ག་རླུང་འཕྲིན་ཁང་ལ་གནས་ཚུལ་འབྱོར་བ་ལྟར་ན།སྤྱི་ལོ་༢༠༡༦་ལོའི་ཟླ་༡༢་བའི་ཚེས་༨་ཉིན་མདོ་སྨད་རྨ་ཆུ་རྫོང་ཐོག་གི་རྨ་ཆུའི་གཞུང་ལམ་ནས་བཀྲ་ཤིས་རབ་བརྟན་གྱིས་རང་ལུས་མེར་བསྲེགས་གནང་བའི་དོན་རྐྱེན་བྱུང་རྗེས།སྐབས་དེའི་གནས་ཚུལ་དང་འདྲ་པར་བོད་ཕྱི་ཕྱོགས་ཀྱི་གསར་ལམ་ཁག་ལ་བསྒྲགས་ཚུལ་གྱིས་ཟླ་༡༢་བའི་ཚེས་༡༤་ཉིན་གྱི་མཚན་དཀྱིལ་ས་གནས་རྒྱ་ནག་གི་སྤྱི་བདེ་ཉེན་རྟོག་ཚན་པས་བོད་མི་མཁས་གྲུབ་ལགས་འཇུ་བཟུང་བྱས་ཡོད་པ་དང་།དེ་ནས་ད་བར་གྱི་ཟླ་བ་གཅིག་ལྷག་ཙམ་གྱི་རིང་ཁོང་རྨ་ཆུ་རྫོང་ཐོག་ནས་བཀག་ཉར་དང་འབྲེལ་འདྲི་རྩད་གཅར་རྡུང་བྱས་ཡོད་ཀྱང་དམིགས་བསལ་ཁོ་ལ་ཉེས་བ་ཡོད་པའི་དཔང་རྟགས་སོགས་མ་རག་པར་བརྟེན་སྤྱི་ལོ་༢༠༡༧་ལོའི་ཟླ་དང་པོའི་ཚེས་༢༡་ཉིན་གློད་དཀྲོལ་བཏང་འདུག